NOTĂ DE FUNDAMENTARE

|  |
| --- |
| SECŢIUNEA 1TITLUL PROIECTULUI DE ACT NORMATIV**ORDONANȚĂ DE URGENȚĂ** pentru completarea Legii nr. 96/2000 privind organizarea şi funcţionarea Băncii de Export-Import a României EXIMBANK - S.A. |
| SECŢIUNEA A 2-A**MOTIVUL EMITERII ACTULUI NORMATIV** |
| **1. Descrierea situaţiei actuale**  | În contextul în care dialogul politic între statele membre ale Uniunii Europene și pe plan internațional deschide oportunități de creștere și modernizare a economiilor, au fost create o serie de platforme și inițiative de cooperare între instituțiile financiare care acționează în numele sau cu garanția statelor în scopul sprijinirii investițiilor și accesului la finanțare pentru realizarea proiectelor de interes strategic național și regional prin catalizarea resurselor publice naționale, a fondurilor structurale și de coeziune europene alocate investițiilor strategice și mobilizarea capitalului privat.Prin cooperarea băncilor publice care acționează în baza mandatului acordat de stat, în Uniunea Europeană au fost create mecanisme financiare de succes precum Fondul Marguerite, înființat de 6 instituții financiare publice (CDP Italia, CDC Franța, ICO Spania, KfW, PKO Bank Polonia și BGK Polonia) împreună cu Banca Europeană de Investiții în vederea susținerii proiectelor de infrastructură mare din UE. Mecanisme similare au fost implementate de băncile publice din centrul și estul Europei în parteneriat cu Banca de Export-Import a Chinei în vederea finanțării proiectelor de infrastructură, înaltă tehnologie și producție de bunuri de consum.În anul 2017, România s-a afiliat la nivel politic Inițiativei celor Trei Mări (I3M), o platformă de cooperare regională **î**ntre statele membre ale Uniunii Europene situate între Marea Adriatică, Marea Baltică și Marea Neagră (Austria, Bulgaria, Croația, Cehia, Estonia, Ungaria, Letonia, Lituania, Polonia, România, Slovacia și Slovenia) având ca scop principal creșterea nivelului investițiilor, conectivității și cooperării în regiune.Pentru asigurarea consistenței dialogului politic și crearea mecanismelor financiare pentru realizarea proiectelor strategice transnaționale care vizează finanțarea proiectelor strategice de infrastructură pentru asigurarea inter-conectivității regionale a infrastructurii de transport, de energie și a piețelor digitale pe axa Inițiativei celor Trei Mări, guvernul polonez și banca de dezvoltare a Poloniei BGK au inițiat proiectul de înființare a unui Fond de Investiții al celor Trei Mări, ca instrument pentru finanțarea proiectelor investiționale prin implicarea instituțiilor naționale cu rol de promovare și dezvoltare din cele 12 state membre ale UE participante în cadrul I3M.Pentru ca România să beneficieze de oportunitățile actuale, poziționându-se la nivel european și internațional ca partener al unor astfel de inițiative financiare corelate cu angajamentele politice, Banca de Export-Import a României EximBank S.A. poate reprezenta statul român în temeiul mandatului conferit prin Legea nr.96/2000 privind organizarea și funcționarea Băncii de Export-Import a României EXIMBANK-S.A., republicată. De-a lungul anilor, pentru realizarea activităților de finanțare, garantare și asigurare în numele și în contul statului, EximBank a stabilit și consolidat relații durabile de colaborare și parteneriat cu băncile cu rol de dezvoltare din celelalte state membre ale UE și omologi din întreaga lume, fiind un partener financiar credibil, recunoscut pentru profesionalismul cu care acționează în numele și în contul statului român.Până la acest moment, în temeiul art.10 din Legea nr.96/2000 privind organizarea și funcționarea Băncii de Export-Import a României EXIMBANK-S.A., republicată, destinația legală a fondurilor constituite și virate de Ministerul Finanțelor Publice la EximBank pentru desfăşurarea operaţiunilor în numele şi în contul statului constă în acordarea de credite, garanții și asigurări pentru activităţi de dezvoltare a infrastructurii, a utilităţilor de interes public, dezvoltare regională, susţinere a activităţii de cercetare-dezvoltare, protecţia mediului înconjurător, ocupare şi formare a personalului, susţinere şi dezvoltare a întreprinderilor mici şi mijlocii şi a tranzacţiilor internaţionale.*ART.10 – Legea nr.96/2000 privind organizarea și funcționarea Băncii de Export-Import a României EXIMBANK-S.A., republicată.**În scopul asigurării resurselor financiare necesare, EXIMBANK - S.A. beneficiază de constituirea la dispoziţia sa a următoarelor fonduri:* *a) fondul pentru garanţii de export, pentru garantarea creditelor pentru bunuri şi servicii destinate exportului, a creditelor cumpărător şi a investiţiilor româneşti în străinătate, precum şi a activităţilor de dezvoltare a infrastructurii, a utilităţilor de interes public, dezvoltare regională, susţinere a activităţii de cercetare-dezvoltare, protecţia mediului înconjurător, ocupare şi formare a personalului, susţinere şi dezvoltare a întreprinderilor mici şi mijlocii şi a tranzacţiilor internaţionale;* *b) fondul pentru asigurarea şi reasigurarea creditelor de export, a garanţiilor de export, a operaţiunilor de export în leasing şi a investiţiilor româneşti în străinătate, precum şi a;* *c) fondul destinat stimulării operaţiunilor de comerţ exterior, precum şi pentru finanţarea, cofinanţarea şi refinanţarea activităţilor de dezvoltare a infrastructurii, a utilităţilor de interes public, dezvoltare regională, susţinere a activităţii de cercetare-dezvoltare, protecţia mediului înconjurător, ocupare şi formare a personalului, susţinere şi dezvoltare a întreprinderilor mici şi mijlocii şi a tranzacţiilor internaţionale;* *d) fondul pentru asigurarea şi reasigurarea creditelor obţinute în vederea realizării de bunuri şi servicii destinate exportului;* *e) alte fonduri care vor fi înfiinţate prin hotărâre a Guvernului, cu reglementarea modalităţilor de utilizare.**Reglementarea imediată, prin Ordonanţă de Urgenţă este impusă de:** susținerea participării României la Fondul de Investiţii al celor 3 Mări, cu ocazia organizării Summit-ului/Forumului de Afaceri al Inițiativei celor Trei Mări, la București, în perioada 17-18 septembrie, prin semnarea unei scrisori de intenţie se consideră un demers oportun în ceea ce privește transmiterea unui semnal de angajament al țării noastre pentru succesul acestui format de cooperare inclusiv în calitate de stat gazdă, dar și din perspectiva demersurilor de consolidare a profilului României în context regional,
* oportunitatea României de a juca un rol activ în calitatea de membru fondator la Fondul I3M, având în vedere și avantajele ce ar decurge dintr-o astfel de calitate respectiv susținerea finanțării proiectelor de interconectare prioritare din punct de vedere al intereselor României, participarea în forurile de conducere ale Fondului chiar de la momentul înființării acestuia, şi alte activități,
* faptul că în prezent, în România nu există o bancă de dezvoltare care participe la Fondul de Investiții al Inițiativei celor Trei Mări se impune modificarea cadrului legal astfel încât să se reglementeze competența Băncii de Export-Import a României – EximBank SA de a efectua în numele și contul statului demersurile necesare pentru stabilirea cadrului de organizare și funcționare al Fondului de Investiții al Inițiativei celor Trei Mări, până la momentul în care Banca de Dezvoltare a României va deveni funcțională,
* prevederile Memorandumului cu temă: “Participarea României la Fondul de Investiții al Inițiativei celor Trei Mări” aprobat în şedinţa de Guvern din 23 august 2018.
 |
| **2. Schimbări preconizate** | I. Prin Ordonanță de Urgență a Guvernului se propun următoarele: Completarea cadrului legal privind fondurile constituite la dispoziția EximBank, respectiv a art.10 din Legea nr.96/2000 privind organizarea și funcționarea Băncii de Export-Import a României EXIMBANK-S.A., republicată, cu un fond pentru participarea EximBank S.A. la inițiative de susținere a investițiilor strategice aprobate de Guvernul României, precum Fondul de Investiții al celor Trei Mări sau alte inițiative regionale sau internaționale asumate la nivel politic de Guvernul României, și reglementarea sursei de alimentare a fondului și a destinației legale a sumelor constituite în acest fond.Pentru ca EximBank să poată participa în numele și în contul statului la inițiative investiționale de tipul Fondului de Investiții al Inițiativei celor Trei Mări și acordarea de împrumuturi împreună cu alţi parteneri publici sau privați pentru realizarea proiectelor de investiţii strategice pentru România, este necesară completarea cadrului legal cu prevederi privind fondul dedicat participării la inițiative investiționale prioritare pentru România, după cum urmează:“*f) fondul pentru participarea  Băncii de Export- Import a României – EximBank S.A la inițiative de susținere a investițiilor”.*Ca urmare a completării prevederilor art.11, alin.3, sumele necesare EximBank S.A. pentru aceste operațiuni se asigură de la bugetul de stat prin bugetul Ministerului Finanţelor Publice- Acţiuni generale,*“ART.11**(1) Sursele financiare de alimentare a fondurilor prevăzute la art. 10 sunt:**a) sumele alocate anterior datei intrării în vigoare a prezentei legi, în scopul sprijinirii exporturilor, şi disponibile la această dată;**b) sumele prevăzute anual în bugetul de stat cu această destinaţie;**c) sumele prelevate în limita unei cote de 25% din creanţele externe recuperate de stat efectiv de la ţările debitoare;**d) sumele nete care provin din primele de asigurare;**e) sumele recuperate din asigurarea creditelor;**f) sumele recuperate de la persoana juridică garantată;**g) dobânda încasată din fructificarea sumelor disponibile ale fondurilor;**h) alte surse, conform legii.**(2) Sursa de alimentare a fondurilor prevăzute la art.10 va fi dimensionată şi alocată anual de la bugetul de stat, cu respectarea politicii Guvernului României de acordare a ajutoarelor de stat permise, atunci când este cazul, astfel încât să se asigure dezvoltarea activităţii de comerţ exterior, dezvoltarea infrastructurii, dezvoltarea utilităţilor de interes public, dezvoltarea regională, susţinerea activităţii de cercetare-dezvoltare, protecţia mediului înconjurător, ocuparea şi formarea personalului, susţinerea şi dezvoltarea întreprinderilor mici şi mijlocii şi a tranzacţiilor internaţionale.**(3) Sumele prevăzute anual în bugetul de stat pentru constituirea fondurilor prevăzute la art. 10 vor fi virate lunar de Ministerul Finanţelor Publice la EXIMBANK - S.A. şi vor fi repartizate de Comitetul Interministerial de Garanţii şi Credite de Comerţ Exterior, în funcţie de necesităţile de susţinere a activităţii de comerţ exterior, dezvoltare a infrastructurii, dezvoltare a utilităţilor de interes public, dezvoltare regională, susţinere a activităţii de cercetare-dezvoltare, protecţia mediului înconjurător, ocupare şi formare a personalului, susţinere şi dezvoltare a întreprinderilor mici şi mijlocii, precum şi susţinerea tranzacţiilor internaţionale.* ***(3^1)***  Sumele pentru constituirea fondului prevăzut la art.10 lit.f) se asigură de la bugetul de stat prin bugetul Ministerului Finanţelor Publice- Acţiuni generale.*(4) Fondurile prevăzute la art. 10 vor putea fi angajate în limita maximă de expunere stabilită de Comitetul Interministerial de Garanţii şi Credite de Comerţ Exterior.”*Urmare completării prevederilor art.12 alin.3, Fondul nou constituit va putea fi utilizat de EximBank S.A. exclusiv pentru achitarea angajamentelor asumate de aceasta în numele și în contul statului pentru:* participarea la constituirea capitalului social al instrumentelor investiționale;
* acordarea de credite pentru proiecte de interes strategic național, potrivit priorităților aprobate de Guvernul României, din fonduri puse la dispoziție de către statul român;
* participarea la activitatea Fondului Inițiativei celor 3 Mări, pe bază de mandat acordat de Guvernul României, în scopul promovării proiectelor avansate de România, până la momentul înființării Băncii de Dezvoltare a României.

*“ART.12**(1) Fondurile prevăzute la art.10 vor fi utilizate de EXIMBANK - S.A. pentru achitarea angajamentelor asumate de aceasta, în numele şi în contul statului, conform normelor aprobate de Comitetul Interministerial de Garanţii şi Credite de Comerţ Exterior, astfel:**a) fondul pentru garanţii de export prevăzut la art.10 lit. a), pentru plata:**1. garanţiilor de participare la licitaţii internaţionale;**2. garanţiilor de restituire a avansului şi a altor plăţi progresive încasate de la beneficiarii externi în contul contractelor de export;**3. garanţiilor pentru buna executare a contractelor externe;**4. garanţiilor pentru restituirea contravalorii echipamentelor şi materialelor puse la dispoziţie contractual de beneficiarul extern;**5. garanţiilor la creditele pentru realizarea producţiei de bunuri şi servicii destinate exportului, pentru creditele cumpărător şi a garanţiilor pentru investiţiile româneşti în străinătate;**6. altor garanţii specifice de export, stabilite prin contracte externe, potrivit prevederilor legale în vigoare;**b) fondurile pentru asigurarea şi reasigurarea creditelor de export menţionate la art.10 lit. b) şi d), pentru plata despăgubirilor privind angajamentele asumate, pe riscul statului, de EXIMBANK - S.A., precum şi pentru acoperirea costurilor de recuperare, în conformitate cu prevederile contractelor de asigurare şi ale procedurilor aprobate de Comitetul Interministerial de Garanţii şi Credite de Comerţ Exterior.**Angajamentele asumate, pe riscul statului, de EXIMBANK - S.A. se referă la:**1. asigurări şi reasigurări de credite de export pe termen scurt împotriva riscurilor comerciale şi de ţară neasigurabile pe piaţa privată, în condiţiile art.2 lit.h);**2. asigurări şi reasigurări de credite de export pe termen mediu şi lung împotriva riscurilor comerciale şi de ţară;**3. asigurări de garanţii de export şi asigurări de investiţii româneşti în străinătate;**4. alte operaţiuni de asigurare, coasigurare şi reasigurare de credite împotriva riscurilor de neplată, neasigurabile pe piaţa privată. Garanţiile şi asigurările de export sunt emise de EXIMBANK - S.A., pe baza aprobării Comitetului Interministerial de Garanţii şi Credite de Comerţ Exterior.**(2) Administrarea fondurilor prevăzute la art. 10 se face de EXIMBANK - S.A. Sumele disponibile din fondurile prevăzute la art. 10 sunt puse la dispoziţia EXIMBANK - S.A. ca surse atrase, necesare pentru susţinerea activităţii bancare. Drepturile şi obligaţiile EXIMBANK - S.A. pentru utilizarea acestor sume se vor stabili prin convenţie încheiată cu Ministerul Finanţelor Publice. Dobânda pentru utilizarea sumelor disponibile se va plăti de către EXIMBANK - S.A. lunar, în prima zi lucrătoare a lunii curente pentru luna anterioară, în contul fiecărui fond utilizat. Nivelul dobânzii se determină ca medie între ratele de referinţă BID şi ASK (fixing) ale titlurilor de stat la 1 an, publicate de Banca Naţională a României în ultima zi lucrătoare a anului precedent celui de aplicare, iar sumele aferente vor constitui resurse din fructificare pentru alimentarea fiecărui fond. Sumele disponibile la sfârşitul anului la aceste fonduri se reportează în anul următor şi se utilizează cu aceeaşi destinaţie.**(2^1) Sumele disponibile din fondurile prevăzute la art.10 rămân la dispoziţia EXIMBANK - S.A. pe perioadă nedeterminată, cu excepţia acelor sume la care se stabileşte prin convenţie menţinerea pe perioade de cel puţin 5 ani. Ministerul Finanţelor Publice şi EXIMBANK - S.A. vor conveni de comun acord, cu cel puţin 2 ani înainte de expirare, termenii şi condiţiile privind extinderea acestei perioade.**(3) Pentru administrarea fondurilor menţionate la art.10 EXIMBANK - S.A. percepe comisioane, care vor fi aprobate prin proceduri interne de Comitetul Interministerial de Garanţii şi Credite de Comerţ Exterior şi care vor fi decontate pe seama acestor fonduri.* ***3^1)*** *Fondul prevăzut la art.10 lit.f) va fi utilizat de EximBank S.A. pentru achitarea angajamentelor asumate de aceasta în numele și în contul statului pentru:** *participarea la constituirea capitalului social al instrumentelor investiționale;*
* *acordarea de credite pentru proiecte de interes strategic național, potrivit priorităților aprobate de Guvernul României, din fonduri puse la dispoziție de către statul român;*
* *participarea la activitatea Fondului Inițiativei celor 3 Mări, pe bază de mandat acordat de Guvernul României, în scopul promovării proiectelor avansate de România, până la momentul înființării Băncii de Dezvoltare a României.*

*(4) Diminuarea cu peste 20% a fondurilor prevăzute la art.10 lit. a), b) şi d), ca urmare a executării angajamentelor asumate de EXIMBANK - S.A., în contul statului, conform prezentei legi, se va regulariza trimestrial cu bugetul de stat. Până la realizarea efectivă a regularizărilor Comitetul Interministerial de Garanţii şi Credite de Comerţ Exterior poate decide, cu avizul Ministerului Finanţelor Publice, reîntregirea temporară a deficitului fondului utilizat pe seama celorlalte fonduri disponibile prevăzute mai sus.”*În exercitarea mandatului acordat de statul român, pentru ca EximBank S.A să poată încheia în numele acestuia acorduri, scrisori de intenție şi convenţii cu entități similare din ţară sau din străinătate și să poată asigura reprezentarea la nivelul organismelor de supraveghere și decizie ale entităților prin care se derulează programele investiționale la care banca este parte în numele statului român, este necesară completarea obiectivelor generale ale activității EximBank prevăzute la art.2 din Legea nr.96/2000, republicată, după cum urmează:*ART.2**Prin prezenta lege se stabilesc următoarele obiective generale ale activităţilor EXIMBANK - S.A.:**a) finanţarea producţiei de bunuri şi servicii destinate exportului, precum şi a operaţiunilor de comerţ exterior, prin acordarea de credite, în lei şi în valută, din surse interne sau externe;**b) garantarea creditelor, în lei şi în valută, pentru producţia de export, pentru exporturi şi importuri de bunuri şi servicii şi/sau investiţii în obiective destinate producţiei de bunuri şi servicii pentru export;**c) efectuarea operaţiunilor de refinanţare a băncilor pentru finanţări acordate de acestea exportatorilor români;**d) administrarea şi derularea de credite externe destinate sprijinirii producţiei de bunuri şi servicii destinate exportului şi a exportului, precum şi a operaţiunilor aprobate de Comitetul Interministerial de Garanţii şi Credite de Comerţ Exterior, în vederea sprijinirii investiţiilor, stimulării întreprinderilor mici şi mijlocii, restructurării şi modernizării societăţilor comerciale, dezvoltării infrastructurii şi a altor utilităţi de interes public;**e) administrarea şi derularea activităţilor specifice de finanţare, cofinanţare, refinanţare, asigurare, reasigurare, garantare, în numele şi în contul statului, aprobate de Comitetul Interministerial de Garanţii şi Credite de Comerţ Exterior, destinate să asigure dezvoltarea infrastructurii, dezvoltarea utilităţilor de interes public, dezvoltarea regională, susţinerea activităţii de cercetare-dezvoltare, protecţia mediului înconjurător, ocuparea şi formarea personalului, susţinerea şi dezvoltarea întreprinderilor mici şi mijlocii, precum şi susţinerea tranzacţiilor internaţionale;**f) administrarea şi derularea activităţilor specifice de finanţare, cofinanţare, refinanţare, garantare, în nume şi în cont propriu, destinate să asigure dezvoltarea infrastructurii, dezvoltarea utilităţilor de interes public, dezvoltarea regională, susţinerea activităţii de cercetare-dezvoltare, protecţia mediului înconjurător, ocuparea şi formarea personalului, susţinerea şi dezvoltarea întreprinderilor mici şi mijlocii, precum şi susţinerea tranzacţiilor internaţionale;**g) efectuarea altor operaţiuni bancare, pentru punerea în aplicare a obiectului specific de activitate, în conformitate cu prevederile legale în vigoare;**h) asigurarea şi reasigurarea creditelor de export pe termen scurt împotriva riscurilor comerciale şi de ţară, care nu pot fi asigurate pe piaţa privată, constituită din cel puţin două societăţi de asigurare, persoane juridice străine şi o societate persoană juridică română;**i) asigurarea şi reasigurarea creditelor de export pe termen mediu şi lung împotriva riscurilor comerciale şi de ţară;**j) garantarea şi/sau asigurarea şi reasigurarea investiţiilor româneşti în străinătate;**k) asigurarea şi reasigurarea creditelor destinate realizării de bunuri şi servicii pentru export;**l) efectuarea altor operaţiuni specifice activităţii de asigurare şi reasigurare de credite, garanţii şi investiţii pentru sprijinirea activităţii de export, în conformitate cu prevederile legale în vigoare;**m) încheierea de acorduri şi de convenţii necesare pentru propria activitate, cu organizaţii similare din ţară şi din străinătate;**m^1)“încheierea în numele și în contul statului de acorduri,scrisori de intenţie şi convenţii cu entități similare din ţară sau din străinătate și asigurarea reprezentării la nivelul organismelor de supraveghere și decizie ale entităților prin care se derulează programele investiționale la care banca este parte în numele statului român.”* *n) evaluarea, în calitate de consultant financiar şi bancar, a riscurilor comerciale şi de ţară;**o) acordarea asistenţei pentru expertizări tehnice şi efectuarea operaţiunilor bancare de punere în aplicare a proiectelor aprobate de Comitetul Interministerial de Garanţii şi Credite de Comerţ Exterior;**p) colectarea, prelucrarea, stocarea şi furnizarea informaţiilor specifice de credit;**q) efectuarea altor operaţiuni prevăzute de lege, în vederea sprijinirii producţiei de bunuri şi de servicii destinate exportului şi a comerţului exterior.*Alocarea fondurilor care urmează a fi constituite la dispoziția EximBank, în temeiul art.10 lit.f) din Legea nr.96/2000 privind organizarea și funcționarea Băncii de Export-Import a României EXIMBANK-S.A., republicată, va beneficia astfel de expertiza și know-how-ul băncii, ceea ce va avea un impact semnificativ asupra creşterii eficienţei şi eficacităţii alocării resurselor publice și a disciplinei financiare la nivelul proiectelor investiționale prioritare pentru România care vor beneficia de sprijin în numele și în contul statului. |
| **3. Alte informaţii**  | Nu este cazul. |
| **SECŢIUNEA A 3-A****IMPACTUL SOCIOECONOMIC AL PROIECTULUI DE ACT NORMATIV** |
| **1. Impactul macroeconomic**  | Prin înființarea acestui fond administrat de EximBank S.A. se creează mecanismul financiar pentru onorarea obligațiilor internaționale asumate la nivel politic de România și realizarea proiectelor strategice ale țării care să contribuie la atingerea obiectivelor în cadrul Uniunii Europene și în raport cu parteneriatele strategice ale României cu alte state și organizații internaționale.  |
| **1^1 Impactul asupra mediului concurenţial şi domeniului ajutoarelor de stat** | Nu este cazul. |
| **2. Impactul asupra mediului de afaceri** |  |
| **2^1. Impactul asupra sarcinilor administrative** | Nu este cazul. |
| **2^2. Impactul asupra întreprinderilor mici și mijlocii** | Nu este cazul. |
| **3. Impactul social**  |  |
| **4. Impactul asupra mediului**  | Nu e cazul. |
| **5. Alte informaţii**  | Nu au fost identificate |
| **SECŢIUNEA A 4-A****IMPACTUL FINANCIAR ASUPRA BUGETULUI GENERAL CONSOLIDAT, ATÂT PE TERMEN SCURT, PENTRU ANUL CURENT, CÂT ŞI PE TERMEN LUNG (PE 5 ANI)****- mii lei -** |
| ***Indicatori*** | ***Anul curent*** | ***Următorii 4 ani*** | ***Media pe 5 ani*** |
| ***1*** | ***2*** | ***3*** | ***4*** | ***5*** | ***6*** | ***7*** |
| 1. Modificări ale veniturilor bugetare, plus/minus, din care:a) buget de stat, din acesta: (i) impozit pe profit (ii) impozit pe venitb) bugete locale: (i) impozit pe profitc) bugetul asigurărilor sociale de stat: (i) contribuţii de asigurări  | Proiectul de act normativ nu se referă la acest subiect. |
| 2. Modificări ale cheltuielilor bugetare, plus/minus, din care:a) buget de stat, din acesta: (i) cheltuieli de personal (ii) bunuri şi serviciib) bugete locale: (i) cheltuieli de personal (ii) bunuri şi serviciic) bugetul asigurărilor sociale de stat: (i) cheltuieli de personal (ii) bunuri şi servicii  | Proiectul de act normativ nu se referă la acest subiect. |
| 3. Impact financiar, plus/minus, din care:a) buget de statb) bugete locale  | Proiectul de act normativ nu se referă la acest subiect. |
| 4. Propuneri pentru acoperirea creşterii cheltuielilor bugetare  | Proiectul de act normativ nu se referă la acest subiect. |
| 5. Propuneri pentru a compensa reducerea veniturilor bugetare  | Proiectul de act normativ nu se referă la acest subiect. |
| 6. Calcule detaliate privind fundamentarea modificărilor veniturilor şi/sau cheltuielilor bugetare  | Proiectul de act normativ nu se referă la acest subiect. |
| 7. Alte informaţii  | Nu este cazul. |
| **SECŢIUNEA A 5-A****EFECTELE PROIECTULUI DE ACT NORMATIV ASUPRA LEGISLAŢIEI ÎN VIGOARE** |
| 1. **Măsuri normative necesare pentru aplicarea prevederilor proiectului de act normativ**:
2. **acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;**
3. **acte normative ce urmează a fi elaborate în vederea implementării noilor dispoziții**
 | Pentru implementarea prezentului proiect de act normativ nu sunt necesare acte normative suplimentare. |
| **1^1. Compatibilitatea proiectului de act normativ cu legislația comunitară în cazul proiectelor ce transpun prevederi comunitare** | Proiectul de act normativ nu se referă la acest subiect. |
| **2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare**  | Proiectul de act normativ nu se referă la acest subiect. |
| **3. Măsuri normative necesare aplicării directe a actelor normative comunitare** | Proiectul de act normativ nu se referă la acest subiect. |
| **4. Hotărâri ale Curţii de Justiţie a Uniunii Europene** | Proiectul de act normativ nu se referă la acest subiect. |
| **5. Alte acte normative şi/sau documente internaţionale din care decurg angajamente**  | Proiectul de act normativ nu se referă la acest subiect. |
| **6. Alte informaţii**  | Nu este cazul.  |
| **SECŢIUNEA A 6-A****CONSULTĂRILE EFECTUATE ÎN VEDEREA ELABORĂRII PROIECTULUI DE ACT NORMATIV** |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate  | Nu este cazul. |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ  | Nu este cazul. |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative  | Nu este cazul. |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente  | Nu este cazul. |
| 5. Informaţii privind avizarea de către:a) Consiliul Legislativb) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de Conturi  | Este necesar avizul Consiliului Legislativ asupra proiectului de act normativ.Este necesar avizul Consiliului Economic şi Social asupra proiectului de act normativ. |
| 6. Alte informaţii  |  |
| **SECŢIUNEA A 7-A****ACTIVITĂŢI DE INFORMARE PUBLICĂPRIVIND ELABORAREA** **ŞI IMPLEMENTAREA PROIECTULUI DE ACT NORMATIV** |
| 1. Informarea societăţii civile cu privire la necesitatea elaborării proiectului de act normativ  | S-au respectat prevederile Legii nr. 52/2003 privind transparenta decizională prin publicarea pe site-ul Ministerului Finanţelor Publice |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice  | Nu este cazul. |
| 3. Alte informaţii  | Nu este cazul. |
| **SECŢIUNEA A 8-A****MĂSURI DE IMPLEMENTARE** |
| * + - 1. Măsurile de punere în aplicare a proiectului de act normativ de către autorităţile administraţiei publice centrale

 şi/sau locale - înfiinţarea unor noi organisme sau extinderea competenţelor instituţiilor existente  | Proiectul de act normativ va fi pus în aplicare fără a fi nevoie de înfiinţarea unor noi organisme sau extinderea competenţelor celor deja existente. |
| 2. Alte informaţii  | Nu este cazul.  |

Faţă de cele prezentate, a fost promovată prezenta ordonanță de urgență pentru completarea Legii nr. 96/2000 privind organizarea şi funcţionarea Băncii de Export-Import a României EXIMBANK - S.A.

**MINISTRUL FINANŢELOR PUBLICE**

 **Eugen Orlando Teodorovici**

 **AVIZAT**

**VICEPRIM-MINISTRU PENTRU IMPLEMENTAREA PARTENERIATELOR STRATEGICE**

**Ana Birchall**

**MINISTRUL AFACERILOR EXTERNE**

**Teodor Meleșcanu**

**MINISTRUL JUSTIȚIEI**

##### **Tudorel Toader**